钦定古今图书集成/明伦汇编/氏族典/第302卷 > 梁宜
## 钦定古今图书集成/明伦汇编/氏族典/第302卷 > 梁宜

按《茌平县志》：“宜，字赜斋，生而颖异，年二十四，举延祐
甲寅解元，乙卯登进士，知邳州，祀蝗祷雨，有奇应。为
国子助教，严考课，刮宿弊。判大名路，兴利除害，属郡
思慕不忘。知峄州，均赋役，辟荒田，以植桑，得田六百
顷，剖不决之狱，省盐官之扰，流民归者日众。移顺州，
创蒙古字学，置惠民药局，省榆白河桥之费。天历之”
变，居庸失守，率丁壮以严守御，顺赖以完。